kardosdrur/scandi-wiki huggingface dataset:
Scheelsminde

Scheelsminde i det sydlige Aalborg er dannet i 1808 af C. P. Scheel ved sammenlægning af 5 fæstegårde, som han havde fået i arvefæste af den daværende besidder af stamhuset St. Restrup. Gården ligger i Hasseris Sogn, Hornum Herred, Ålborg Amt, Aalborg Kommune. Scheelsminde anvendes i dag til hotel.

Ejere af Scheelsminde 

 (1808-1819) Christian Paul Scheel
 (1819) Christoffer M. C. Qvist
 (1819-1825) Enke Fru Ingeborg Qvist
 (1825-1834) Carl C. Qvist / Johannes C. Qvist
 (1834-1854) Hans Hansen
 (1854-1855) Enke Fru Hansen
 (1855-1858) I. F. Thomsen
 (1858-1870) Peder N. Bonderup
 (1870-1885) Laurids B. Bonderup
 (1885-1900) Helene Bech gift Bonderup / Peder L. Bonderup
 (1900-1925) Peder L. Bonderup
 (1925-1929) Enke Fru Bonderup
 (1929) Enke Fru Bonderups dødsbo
 (1929-1959) Aalborg Kommune
 (1959-1979) Hugo Jensen
 (1979-1986) Peter Christian Jensen
 (1986-2001) Scheelsminde A/S v/a Familien Jensen
 (2001-2006) Scheelsminde K/S ved Peter Jensen og Søren Enggaard
 (2006-) Scheelsminde K/S ved Familien Bühlmann

Eksterne henvisninger 

Hotel Scheelsminde

Kilder 

J. P. Trap: Danmark 5.udgave, Kraks Landbrug

Herregårde i Aalborg Amt
Skalborg
Herregårde i Aalborg
Buderupholm

Buderupholm er en gammel hovedgård, som nævnes første gang i 1268. Gården ligger i Buderup Sogn, Hornum Herred, Ålborg Amt, Rebild Kommune. Hovedbygningen er opført i 1731

Buderupholm Gods er på 25 ha.

Ejer af Buderupholm 

 (1250-1268) Esbern Vognsen
 (1268) Gro Vind gift Vognsen
 (1268) Bodil Vind gift Krog
 (1268-1280) Niels Krog
 (1280-1525) Forskellige ejere
 (1525-1541) Joachim Lykke
 (1541-1555) Iver Lykke
 (1555-1609) Christopher Lykke
 (1609-1614) Iver Lykke
 (1614-1619) Johan Brockenhuus
 (1619-1623) Axel Rosenkrantz
 (1623-1626) Anne Høg Banner gift Rosenkrantz / Niels Rosenkrantz
 (1626-1634) Anne Høg Banner gift Rosenkrantz
 (1634-1640) Mogens Høg Banner
 (1640-1660) Anne Lykke
 (1660-1667) Jørgen Lykke
 (1667-1677) Peiter Risler
 (1677-1692) Anna Tecla von Baurngarten gift Risler
 (1692-1726) Mikkel Suhr
 (1726) Margrethe Horn gift Suhr
 (1726-1728) Christen Sørensen
 (1728-1749) Thøger Benzon
 (1749-1758) Pieter de Lange van Bergen ( i Holland kendt som Pieter Pergerrits, ølbrygger i Purmerend) 
 (1758-1770) Niels Bjørn
 (1770-1816) Ida Cathrine Lassen gift Bjørn
 (1816) Christen Rothe / Andreas Frederik Beyer
 (1816-1820) Slægten Bjørn
 (1820-1826) Christen Rothe
 (1826-1842) Den Danske Stat
 (1842-1847) Frederik Anton Birch Dahl / M. F. Rübner
 (1847-1863) Frederik Anton Birch Dahl
 (1863-1914) Hans Frederik Anthon Birch Dahl
 (1914-1915) J. Jespersen
 (1915-1916) A. K. Øllegaard
 (1916-1918) F. C. Overgaard
 (1918-1920) Martin Iversen
 (1920-1933) Viggo Schjerup
 (1933-1967) Thomas Jacobsen
 (1967-1980) Vagn Larsen
 (1980-2009) Hans Dall og Hanne Dall
 (2009-) Hanne Dall

Referencer

Eksterne henvisninger 
 J.P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Fredede slotte og herregårde i Danmark
Rold Skov
Swami Vivekananda

Swami Vivekananda (Narendranath Dutta) (født 12. januar 1863, død 4. juli 1902) var en indisk filosof og munk. Vivekananda studerede filosofi ved Scottish Church College i Kolkata (tidligere Calcutta). Han anses som en af de mest indflydelsesrige hinduistiske teoretikere og åndelige ledere i nyere tid, og var med til at gøre hinduismen til verdensreligion i løbet af 1800-tallet. Desuden var han en af Ramakrishnas førende elever og startede Ramakrishna Mission. 

Vivekanandas ideer var baseret på Vedanta-filosofien, nærmere bestemt Advaita Vedanta, og han så denne lære som den centrale del for hinduismen, især den form, som filosoffen Shankara udlagde i 800-tallet og som var påvirket af upanishadernes monistiske lære. Vivekananda så Advaita Vedanta-læren som et monistisk system, hvor alle levende væsner er en del af en universel sjæl og væren. Denne monistiske lære skulle føre til gensidig kærlighed og sympati mellem alle væsner. For ham kunne denne lære ophæves til et universalsystem, og han mente, at det er den samme gud, der har inspireret alle religioner, og at alt stammer fra denne ene sandhed.

Eksterne henvisninger 

Personer fra Indien
Kolkata
Dansk Skovforening

Dansk Skovforening er en brancheorganisation for skovbruget i Danmark. Ifølge foreningens formålsparagraf skal den arbejde for at fremme danske skov- og naturejeres erhvervsmæssige og faglige interesser samt ejernes mulighed for at bevare og udvikle naturværdier.

De fleste medlemmer er skovejere, og Dansk Skovforening administrerer ikke selv skov. Til gengæld driver foreningen et handelsselskab, som eksporterer dansk produceret råtræ.

Foreningen blev grundlagt i 1888 og repræsenterer ca. 60% af Danmarks skovareal. Foreningen udgiver bl.a. Dansk Skovbrugs Tidsskrift (DST, fra 1916 til 1988 kaldet Dansk Skovforenings Tidsskrift), tidsskriftet Skoven samt bøger, hæfter og andet undervisningsmateriale om skov, natur og ledelse.

Formænd 

 1888-1902: Christian Danneskiold-Samsøe
 1906-1916: Joachim Wedell-Neergaard
 1979-1992: Vilhelm Bruun de Neergaard
 (nu) Niels Iuel Reventlow

Kilder og eksterne henvisninger 
 www.skovforeningen.dk – Dansk Skovforenings hjemmeside
 Dansk Skovforening i Den Store Danske

Skovforening
Etableret i 1888
Skovbrugsorganisationer
Pulsur

Et pulsur er et ur, med indbygget mulighed for at registrere bærerens puls. Pulsure benyttes fortrinsvis til konditionstræning, og giver blandt andre ting bæreren mulighed for at se hvilken intensitet der aktuelt trænes med. 

Sportsudstyr
Armbåndsure
Solør

Solør er et landskap i Innlandet fylke i Norge. Det består af Glommadalen mellem Elverum i nord og Kongsvinger i syd, Glomma i vest og Finnskogen og grænsen til Sverige i øst. Solør omfatter fire kommuner Våler, Åsnes, Grue og Brandval (del af Kongsvinger). Solør er et af landets største kartoffeldistrikter. Der er et stort, aktivt landbrugsområde langs Glomma. Området præges af store skovområder mod svenskegrænsen, og der er store moræneaflejringer og grusforekomster. Der er flere muligheder for camping, bade – og friluftsliv, rekreation, jagt og fiskeri i området.

Historie 
I følge Snorre Sturlason i Ynglingesagaen var det Solve den Gamle, som først ryddede land i Solør . Arkæologiske fund tyder på, at bosætning i Solør i sen jernalder og vikingetiden særlig var knyttet til Grue og Hof. Hof var også kongesæde i vikingtiden. Solve den Gamles oldebarn, Halvdan Gulltann, boede i Solør, da han bortgiftede sin datter (Solveig eller Solva) til Olav Tretelgja fra Värmland, søn af Ingjald Illråde. Med dette giftermål kom Ynglingeslægten til Norge. Olavs og Solvas søn blev kaldt Halvdan Kvitbein. Han voksede op hos sin morfar i Solør og blev i følge Snorre en mægtig konge, som underlagde sig meget af Hedmark, Toten, Hadeland og Vestfold. Halvdan Kvitbein var tipoldefar til Halvdan Svarte , far til Harald Hårfagre.

Landskap i Norge
Innlandets geografi
Hooghly

Hooghly er en indisk flod. Den er en biflod til Ganges, og skilles fra Ganges tæt på byen Baharampur. Derefter løber den 260 km. forbi blandt andet Kolkata (tidl. Calcutta), inden den løber ud i Den Bengalske Bugt.

Vandløb i Indien
Kristeen Young

Kristeen Young er en amerikansk sangerinde, født i St. Louis, Missouri, USA. Hun er halvt apache og adopteret af kristne fundamentalistiske forældre. 

Hun var med på sangeren Morrisseys Ringleader of the Tormentors tour i 2006.

Diskografi 
 Breasticles (2003 album)
 X (2004 album)
 The Orphans (2006 album)
 Kill The Father (2006 single)
 London Cry (2006 single)

Eksterne links 
 KristeenYoung.com Official website

Sangere fra USA
Torstedlund

Torstedlund er en gammel hovedgård, som nævnes første gang i 1390 og ligger i Aarestrup Sogn, Hornum Herred, Ålborg Amt, Rebild Kommune. Hovedbygningen er opført i 1848

Nørlund Og Torstedlund Godser er på 2400 hektar

Ejere af Torstedlund 

 (1390-1400) Jon Viffertsen
 (1400-1443) Viffert Jonsen Viffertsen
 (1443-1493) Jon Viffert Viffertsen
 (1493-1506) Mads Jonsen Viffertsen
 (1506-1510) Elna Jensdatter Seefeld gift Viffertsen
 (1510) Mads Madsen Viffertsen / Jon Madsen Viffertsen
 (1510-1525) Mads Madsen Viffertsen / Jon Madsen Viffertsen / Palle Madsen Viffertsen
 (1525-1560) Jon Madsen Viffertsen
 (1560-1595) Niels Jonsen Viffertsen
 (1595-1626) Niels Krabbe
 (1626-1655) Gregers Nielsen Krabbe
 (1655-1675) Dorte Daa gift Krabbe
 (1675-1678) Claus Gergersen Krabbe
 (1678-1680) Marie Sophie Bielke gift (1) Krabbe (2) Bielke
 (1680-1692) Christian Bielke
 (1692-1699) Bernt Due
 (1699-1710) Manderup Berntsen Due / Albert Christopher Berntsen Due
 (1710-1724) Albert Christopher Berntsen Due
 (1724-1779) Christian Frederik von Levetzow
 (1779-1789) Iver Rosenkrantz von Levetzow
 (1789-1811) Siegfrid Victor Raben-Levetzau
 (1811-1812) Frederik Sophus Raben-Levetzau
 (1812) Johan Michael de Neergaard
 (1812-1814) Malthe Ulrich Friis
 (1814-1817) Mariane Wiborg gift Friis
 (1817-1820) Jørgen Tersling
 (1820-1826) Peter Johansen de Neergaard
 (1826-1830) Carl Petersen de Neergaard
 (1830-1837) Rasmus Conradsen
 (1837-1839) Den Almindelige Enkekasse
 (1839-1857) August Theodor Schütte
 (1857-1861) Sigismund Wolff Veith de Mylius
 (1861-1868) August Theodor Schütte
 (1868-1912) Hans Emil Bluhme
 (1912-1913) Johannes M.C. Ankerstjerne
 (1913-1914) J. Jespersen m.fl.
 (1914-1929) A.S. Blom / Chr. Rømer / G.A. Horneman
 (1929-1939) G.A. Horneman
 (1939-1941) G.A. Hornemans dødsbo
 (1941-1970) Nørlund Stiftelsen
 (1970-) Nørlund Fonden

Eksterne henvisninger 

 Nørlund Fonden

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Tippi Hedren

Nathalie Kay Hedren, kaldet Tippi Hedren, (født 19. januar 1930) er en amerikansk skuespiller, der specielt er kendt et par af Alfred Hitchcocks sene film, som Fuglene. Derudover er hun mor til skuespilleren Melanie Griffith.

Biografi 
Tippi Hedrens bedsteforældre var på faderens side svenske indvandrere; på moderens side norske og tyske. Hun indledte sin karriere i 1950'erne som populær fotomodel, da Hitchcock fik øje på hende i en tv-reklame. Efter at Grace Kelly var blevet gift, var han på udkig efter en ny sofistikeret blondine med sex appeal, og der passede Hedren godt. Det blev derfor Hitchcock, der kom til at forme hendes karriere, da hun fik hovedrollerne i Fuglene fra 1963 og Marnie det følgende år. Det er dog blevet til relativt få roller siden; men i sin karrieres efterår har hun blandt andet spillet sammen med datteren Melanie Griffith i flere film. Datterdatteren Dakota Johnson er også blevet skuespillerinde. 

I sine erindringer fra 2016, Tippi, fortæller Hedren, at Hitchcock var besat af hende. Under indspillingen af Marnie skal han have overfaldet hende, da hun var alene i sin garderobe. Hun afslører ikke detaljer, men han greb fat i hende: "Jeg kunne ikke være blevet mere chokeret og frastødt. Jo mere jeg kæmpede imod, jo mere aggressiv blev han. Så kom han med trusler, som om han kunne gøre noget værre mod mig end det, han var ved at gøre i det øjeblik." Hedren skriver, at hendes holdning til ham under indspilningen af Fuglene var en høflig, professionel afstandtagen. Han besvarede det med grusomhed. Han havde sagt, at mekaniske fugle ville benyttes i scenerne, hvor hun overfaldes. I stedet for blev levende fugle anvendt: "Det var brutalt og grimt og hensynsløst," skriver hun, men hun ville ikke lade sig "knække" af Hitchcock. Hun udtrykker også taknemlighed for, at han gjorde hende til filmstjerne; og hun deltog ved hans begravelse.

Filmografi

Film

Noter

Eksterne henvisninger 

 

Skuespillere fra USA
Hollywood Walk of Fame
Sallust

Sallust (Gaius Sallustius Crispus) (født 86 f.Kr., død 34 f.Kr.) var en romersk historiker, der er en af hovedkilderne til det 1. århundrede f.Kr. Han tilhørte den romerske ridderstand og var folketribun i 52 f.Kr.

I hans embedsår blev Publius Clodius myrdet af Titus Annius Milo, og i de efterfølgende gadekampe var han på Clodius' tilhængeres side. Kort efter, da borgerkrigen mellem Julius Cæsar og Pompejus brød ud, sluttede han sig til Cæsar. Takket være Cæsars venskab opnåede han både at blive kvæstor og prætor.

Af hans tre historiske hovedværker, Den Jugurthinske Krig (Bellum Jugurthinum), Den catilinariske sammensværgelse (De Coniuratione Catilinae) og Roms Historie (Historiae), er kun de to første bevaret. Han er inspirationskilde for bl.a. Tacitus

Eksterne henvisninger 

 

Historikere fra Romerriget
Blogger

Blogger kan henvise til:

Blogger (person) – en person, der har en weblog
Blogger.com – et firma, som leverer weblog-software
Torben Nielsen

Torben Nielsen er navnet på flere personer:

 Torben Nielsen (fodboldspiller) – spillede på Danmarks fodboldlandshold 1969-1972
 Torben Nielsen (forfatter) (1918-1985) – forfatter til bl.a. krimien Nitten Røde Roser
 Torben Nielsen (nationalbankdirektør) (født 1947) – økonom, direktør i Danmarks Nationalbank
 Torben Nielsen (direktør i Kopenhagen Fur)
Finnskogen

Finnskogen eller Finnskogene, som det egentlig hedder, er et fællesnavn på et stort skovområde, som strækker sig langs begge sider af rigsgrænsen mellem Norge og Sverige. Området kan groft set afgrænses af floden Glomma i vest og Klarälven i øst. Til Eidskog eller Eidskogen i syd og Rigsvej 25/Trysilvejen i nord. Kerneområdet for den norske finnekultur ligger i Grue og Åsnes kommuner.

Der findes også tilsvarende finnskoger eller finnemarker andre steder på Østlandet, både i Akershus og ved Drammen (Finnemarka).

Områderne har navn efter de finske immigranter, såkaldte skogfinner, som bosatte sig der i 1500 og 1600-tallet. Disse immigranter kom i overvejende grad fra området Savolax i Finland.

Skogfinner er i dag anerkendt som en national minoritet. Den årlige festival Finnskogdagene fejrer proklameringen af Republikken Finnskogen.

Referencer

Eksterne henvisninger 
 Finnskogen Turistforening 

Landskap i Norge
Innlandets geografi
Sveriges geografi
Ambivalens

En følelse af ambivalens opstår når man samtidig har to modstridende følelser eller holdninger.
Ved ambivalens vil man have svært ved at træffe beslutninger, idet alle løsninger synes lige gode eller lige dårlige. 
Udtrykket er af latin ambi("begge sider") og valens("værdi") 
Hamlets monolog "at være eller ikke at være" er et meget stærkt eksempel på ambivalens i litteraturen

Kort sagt betyder "ambivalens" at man føler to modstridende ting på samme tid. F.eks. hvis man både elsker og hader en person.

Et moderne udtryk som love/hate relationship (på dansk: had-/kærlighedsforhold) er et eksempel på definitionen af ambivalens.

Et metaforisk udtryk som bittersød bruges også til ar beskrive følelsen.

Følelser
Det Farmaceutiske Fakultet (Københavns Universitet)

Det Farmaceutiske Fakultet var et fakultet ved Københavns Universitet fra 2007 til 2011. Fakultetet opstod, da Danmarks Farmaceutiske Universitet blev fusioneret med Københavns Universitet. Fakultetet ophørte med at være selvstændigt, da det 1. januar 2012 blev sammenlagt med Det Sundhedsvidenskabelige Fakultet.

Historie 
Det Farmaceutiske Fakultet (forkortet FARMA) blev i 1892 grundlagt som Den Farmaceutiske Læreanstalt i Stockholmsgade i København.

I 1942 flyttede den til større lokaler i Universitetsparken på Østerbro og ændrede ved den lejlighed navn til Danmarks Farmaceutiske Højskole.

Navnet ændredes igen i 2003, denne gang til Danmarks Farmaceutiske Universitet.

Dette blev 1. januar 2007 til et fakultet under Københavns Universitet med navnet Det Farmaceutiske Fakultet.

1. januar 2012 fusionerede fakultetet med Det Sundhedsvidenskabelige Fakultet på Københavns Universitet og ophørte dermed som selvstændigt fakultet. Fakultetets aktiviteter er videreført under betegnelsen School of Pharmaceutical Sciences, som danner rammen om de farmaceutiske uddannelses- og forskningsaktiviteter under Det Sundhedsvidenskabelige Fakultet.

På Det Farmaceutiske Fakultet fandtes følgende tre institutter:
 Institut for Farmaci og Analytisk Kemi
 Institut for Farmakologi og Farmakoterapi
 Institut for Medicinalkemi

Det Farmaceutiske Fakultet beskæftigede indtil fusionen med Det Sundhedsvidenskabelige Fakultet omkring 460 medarbejdere, som var farmaceuter, farmakonomer, lektorer, adjunkter, professorer, dr.pharm.'er, lic.pharm.'er, ph.d.'er, ph.d.-studerende, cand.scient.'er, laboranter samt teknisk og administrativt personale.

Uddannelser 

På Det Farmaceutiske Fakultet blev følgende uddannelser udbudt ved fusionen:
 Cand.pharm. (farmaceutuddannelsen)
 Cand.scient. i lægemiddelvidenskab
 Cand.scient. i medicinalkemi
 Cand.scient.pharm. (kandidat i farmaceutisk videnskab)
 Ph.d.-uddannelser
 Adjunktuddannelsen
 Master of Industrial Drug Development
 Master of Drug Management (masteruddannelse i kvalitetssikret lægemiddelanvendelse)
 Master of Pharmaceutical Regulatory Affairs

Lægemidler var omdrejningspunktet for al forskning og undervisning på fakultetet. Forskning inden for lægemiddelområdet skete naturligt mellem forskellige discipliner. Fakultetets forskning og uddannelse omfattede således en integration af de natur-, sundheds-, samfunds- og tekniskvidenskabelige områder.

Der var pr. 1. oktober 2009 indskrevet 1.276 bachelor- og kandidatstuderende på Det Farmaceutiske Fakultet, heraf 67 % kvinder og 33 % mænd. I alt 93 % af de studerende var i gang med farmaceutuddannelsen.

Indtil farmakonomskolen Pharmakon – Danish College of Pharmacy Practice i Hillerød blev indviet i 1970, foregik den videregående uddannelse til farmakonom (lægemiddelkyndig) også på Det Farmaceutiske Fakultet.

Farmakologi
Apoteksvæsen
Fakulteter ved Københavns Universitet
Fotojournalist

En fotojournalist arbejder primært med visuel journalistik i form af fotografier. Derudover skriver de også artikler.

Fotojournalister uddannes på Danmarks Journalisthøjskole på Fotojournalistlinjen.

Ekstern henvisning 
 Fotojournalist på Danmarks Journalisthøjskole 

Journalistik
Von brigði

Von brigði er et remixalbum af det islandske band Sigur Rós' første album, Von. De artister, der har remixet sangene er en række islandske musikere. Albummet blev udgivet af Smekkleysa Records i 1998, og sælges fortsat på Island, samt på bandets hjemmeside, og fra 2004 blev den endvidere udgivet i USA. Der blev ydermere udgivet en LP, der indeholdte 4 skæringer fra pladen. Denne blev kun fremstillet i et begrænset oplag på 100, trykt på grøn vinyl. 

Titlen, Von brigði, er et ordspil, idét ordet "Vonbrigði" betyder skuffelse, medens det delt i to betyder "variationer af Von", da "brigði" betyder variationer. 

Den sidste skæring på albummet er en sang af Sigur Rós, som de ville have haft på Von, men som ikke nåede at blive færdig til tiden.

Skæringer 
 "Syndir Guðs (Remixet af Biogen)" – 6:55
 "Syndir Guðs (Remixet af múm)" – 4:52
 "Leit Að Lífi (Remixet af Plasmic)" – 5:26
 "Myrkur (Remixet af Ilo)" – 5:29
 "Myrkur (Remixet af Dirty–Bix)" – 5:01
 "180 Sekúndur Fyrir Sólarupprás (Remixet af Curver)" – 3:00
 "Hún Jörð (Remixet af Hassbræður)" – 5:19
 "Leit Að Lífi (Remixet af Thor)" – 5:32
 "Von (Remixet af GusGus)" – 7:24
 "Leit Að Lífi (Remixet af Sigur Rós)" – 5:02

Eksterne links 

 Von brigði på Sigur Rós' officielle hjemmeside

Sigur Rós-album
Album fra 1998
John Hume

John Hume (født 18. januar 1937, død 3. august 2020) var en nordirsk republikansk politiker, der i 1998 sammen med David Trimble modtog Nobels fredspris. Han var leder af Social Democratic and Labour Party fra 1979 til 2001. Han var medlem af Europaparlamentet og medlem af det britiske parlament samt medlem af Nordirlands forsamling. Han betragtes som en af de vigtigste personer i Nordirlands nyere historie og en af arkitekterne i Nordirlands fredsproces. 

Han bebudede i starten af 2004 sin tilbagetrækning fra al politik og genopstillede derfor ikke til valget til Europaparlamentet samme år samt valget til det britiske parlament i 2005. Han døde den 3. august 2020.

Referencer

Eksterne henvisninger 
 John Hume på nobelprize.org

Politikere fra Nordirland
Modtagere af Nobels fredspris
Stiftere af kooperativer
Nobelprismodtagere fra Storbritannien
Busk (flertydig)

Busk har flere betydninger:
 Busk – en vedplante
 Busk (Gjellerup Sogn) – en bebyggelse og et ejerlav i Gjellerup Sogn
 Busk (Ukraine) – by i det vestlige Ukraine.
Bogi Hansen

Bogi Hansen er en færøsk oceanograf på Fiskerilaboratoriet i Thorshavn, professor i oceanografi (2006) ved Færøernes Universitet og forfatter til videnskabelige og populærvidenskabelige bøger. 

Bogi Hansen har deltaget i et stort antal nordiske og globale forskningsprogrammer. Han er formand for Vestnordisk Oceanklimaforskning, et projekt som har haft indflydelse på klima og fiskeriforskningen. Han har et omfattende videnskabeligt arbejde bag sig, og han har flere gange fået publiceret sine resultater i Nature og Science.

Bogi Hansen har bl.a. påvist at den globale opvarmning påvirker de økologiske
systemer omkring Færøerne og dermed den færøske økonomi.

Bogi Hansen har deltaget i et stort antal nordiske og globale forskningsprogrammer. Han er nu formand for Vestnordisk Oceanklimaforskning, der er et projekt som har haft indflydelse på klima og fiskeriforskningen. 

Han fik Nordisk Råds Natur og Miljøpris omfattende forskning omkring klima og oceanografi i de nordiske havområder. Især fremhæves hans arbejde gennem lang tid med forskning omkring havstrømme og risikoen for at blandt andet Golfstrømmen skulle kunne tage en anden retning.

Hæder
 2001 Færøernes litteraturpris for sin bog Havet. 
 2006 Nordisk Råds Natur- og Miljøpris på 350.000 kr.

Privat 
Bogi Hansen er far til komponisten Tróndur Bogason og svigerfar til Eivør Pálsdóttir (sanger). Han er Bergtóra Hanusardóttirs (forfatter) eksmand.

Referencer

Eksterne henvisninger 

 Nordisk Råds Natur- og Miljøpris  (kilde)
 Bogi Hansens CV på hav.fo

Videnskabsfolk fra Færøerne
Faglitterære forfattere fra Færøerne
Tjek fødselsår
Ishovedpine

Ishovedpine (også kaldet Brain freeze eller  hjernefrys) er en hovedpine, der kan opstå, når der indtages kolde fødevarer såsom drikke eller is. 

Hovedpinen opstår, eftersom temperaturpåvirkning får blodårene til at trække sig sammen ved nedkøling. Dette bevirker, at der tilføres mindre blod til hjernen, som efter et stykke tid (for at kompensere for dette) får blodkarene til at udvide sig på ny. Ofte udvides de dog så meget, at nerverne påvirkes, og det føles som smerte. 

Symptomer